Københavnerne vågner fredag morgen op til en stor gave nytårsmorgen. Mens mange ligger hjemme under dynen eller forsøger at pleje tømmermændene, har en større gruppe morgenfriske muslimer samlet sig på Rådhuspladsen for at gøre rent efter nattens fyrværkeriaffyringer og fest.

Det er den muslimske menighed Nusrat Djahan fra Hvidovre, der står bag initiativet, som over de seneste fem år er blevet en fast tradition for gruppen.

Rådhuspladsen i København er hvert år centrum for enorme nytårsfejringer med raketter, champagne og hvad der ellers hører sig til. Men nærmest allerede før de sidste nytårsfejrende er gået hjem i seng nytårsmorgen, er pladsen så småt ved at være helt ren igen.

På Facebook-siden 'Muslimer for fred' har gruppen lagt flere billeder af oprydningen op.

Artiklen fortsætter under billedet.

'Muslimer for fred' var mødt op fra morgenstunden nytårsmorgen for at rydde op på Rådhuspladsen i København. Foto: Muslimer for fred / Facebook Vis mere 'Muslimer for fred' var mødt op fra morgenstunden nytårsmorgen for at rydde op på Rådhuspladsen i København. Foto: Muslimer for fred / Facebook

'Vil vise loyalitet over for vores land'

Til TV 2 fortæller en af de fremmødte, Hamid Ahmad, der er en del af Ahmadiyya Menigheden, som har startet initiativet 'Muslimer for fred', at gruppen mødes til morgenbøn klokken seks, hvorefter de i samlet flok tager ind på Rådhuspladsen og rydder op.

»Formålet med det her projekt er at vise vores loyalitet over for det land, vi bor i,« siger han til TV 2.

»Vi mærker tydeligt det negative fokus, der i perioder kommer på islam og muslimer. Det her er vores måde at få sat fokus på mange af de positive sider,« tilføjer han.

En anden af dem, der har været med til oprydningen, er formand for Nationalpartiet & byrådsmedlem i Hvidovre kommune, Kashif Ahmad, der har lagt en video op på sin Twitter-profil med teksten:

»Godt Nytår - Vi elsker Danmark.«

Nytårsrengøring med @Muslimer4fred på Rådhuspladsen :-) Godt Nytår - Vi elsker Danmark #HappyNewYear pic.twitter.com/O0hiMzhOsB — Kashif Ahmad (@KashifAhmadDK) January 1, 2016

'Muslimer for fred' var mødt op fra morgenstunden nytårsmorgen for at rydde op på Rådhuspladsen i København. Foto: Muslimer for fred / Facebook Vis mere 'Muslimer for fred' var mødt op fra morgenstunden nytårsmorgen for at rydde op på Rådhuspladsen i København. Foto: Muslimer for fred / Facebook